CELEX: 32021R2127
Language: sk
Date: 2021-09-29 00:00:00
Title: Delegované nariadenie Komisie (EÚ) 2021/2127 z 29. septembra 2021, ktorým sa mení príloha IV k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií

3.12.2021   
               
               
                  SK
               
               
                  Úradný vestník Európskej únie
               
               
                  L 432/7
               
            
         DELEGOVANÉ NARIADENIE KOMISIE (EÚ) 2021/2127
         z 29. septembra 2021,
         ktorým sa mení príloha IV k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (1), a najmä na jeho článok 17 ods. 2,
         keďže:
         
                     (1)
                  
                  
                     Podľa článku 17 ods. 1 nariadenia (EÚ) č. 978/2012 krajina, ktorú Organizácia Spojených národov (ďalej len „OSN“) klasifikuje ako najmenej rozvinutú krajinu, by mala využívať výhody colných preferencií poskytovaných podľa osobitného opatrenia Všetko okrem zbraní (ďalej len „EBA“) pre najmenej rozvinuté krajiny. Zoznam zvýhodnených krajín podľa EBA sa stanovuje v prílohe IV k nariadeniu (EÚ) č. 978/2012.
                  
               
                     (2)
                  
                  
                     Organizácia Spojených národov vyradila Vanuatu z kategórie najmenej rozvinutých krajín 4. decembra 2020. Vanuatu preto už nespĺňa požiadavky na štatút zvýhodnenej krajiny podľa opatrenia EBA na základe článku 17 ods. 1 nariadenia (EÚ) č. 978/2012 a malo by sa vypustiť z prílohy IV k uvedenému nariadeniu. Vypustenie Vanuatu zo zoznamu zvýhodnených krajín podľa opatrenia EBA by sa malo v súlade s článkom 17 ods. 2 nariadenia (EÚ) č. 978/2012 uplatňovať po uplynutí trojročného prechodného obdobia od dátumu nadobudnutia účinnosti tohto nariadenia. Vanuatu by sa preto malo vypustiť z prílohy IV, s účinnosťou od 1. januára 2025,
                  
               PRIJALA TOTO NARIADENIE:
         
            Článok 1
            Zmena nariadenia (EÚ) č. 978/2012
            V tabuľke v prílohe IV k nariadeniu (EÚ) č. 978/2012 sa v stĺpci A vypúšťa tento abecedný kód a v stĺpci B táto príslušná krajina:
            
               
                           „VU
                        
                        
                           Vanuatu“
                        
                     
         
         
            Článok 2
            Nadobudnutie účinnosti a uplatňovanie
            Toto nariadenie nadobúda účinnosť 1. januára 2022.
            Článok 1 sa uplatňuje od 1. januára 2025.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. septembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 303, 31.10.2012, s. 1.